כאב גב

כאבי גב הם כאבים המופיעים באזור הגב. הכאב מחולק לשלושה אזורים, כאב בגב האמצעי (האזור החזי), כאב גב תחתון (האזור המותני) או כאב בעצם העצה (קוקסידיניה). כאב צוואר נחשב לפתולוגיה נפרדת, למרות שהוא יכול לכלול תהליכים דומים לתהליכים המופיעים כאב גב. האזור המותני הוא האזור הנפוץ ביותר בו מופיע הכאב, כיוון שהרקמות באזור זה תומכת ברוב המשקל של פלג הגוף העליון. התקפי כאב גב יכולים להיות חריפים, תת-חריפים או כרוניים בהתאם למשך הכאב. תחושת הכאב יכולה להיות תחושת שרפה או דקירה, חדה או עמומה, ועוצמת הכאב יכולה להיות בעוצמה קלה עד קשה. רובם של כאבי הגב המאובחנים ומטופלים במסגרת הרפואה הקהילתית, הם כאבים לא ספציפיים בלי אבחון של גורם לכאב. סיבות נפוצות שניתן לאבחן הגורמות לכאבי גב כוללות שינויים ניווניים או טראומטיים לדיסקים הבין-חולייתיים או למפרקים בין זיזי החוליות, שיכולים לגרום לכאב שניוני בשרירים ובעצבים, וכן לגרום לכאב מושלך בעצמות, במפרקים ובגפיים. מחלות ודלקות של כיס המרה, הלבלב, אבי העורקים והכליות יכולים גם לגרום לכאב מושלך בגב. גידול סרטני בחוליות, ברקמות העצביות ומבנים סמוכים יכולים גם להתבטא ככאב גב. כאב הגב יכול להיות מוקרן לאזורים אחרים כמו הזרועות, הידיים, הרגליים וכפות הרגליים ויכול לכלול תסמינים פרט לכאב. תסמינים אלו כוללים בין היתר דגדוג, עקצוצים, חולשה וגם חוסר תחושה. כאבי גב הם אחת התלונות הרפואיות הנפוצות ביותר בקרב בני אדם. בארצות הברית, כאבי גב תחתון חמורים הם הגורם לכ-20% מהביקורים אצל רופאים. כ-9 מכל 10 מבוגרים חווים כאבי גב בנקודה מסוימת בחייהם וחמישה מכל עשרה גברים עובדים חווים כאבי גב כל שנה. עמוד השדרה הוא מבנה סבוך של עצבים, מפרקים, שרירים, גידים ורצועות שכולם יכולים לגרום כאב. עצבי עמוד השדרה (העצבים הספינליים) הממשיכים לאיברים השונים, מהווים גורם מרכזי בהקרנת הכאב לאזורים אחרים. ניתן לסווג את כאבי הגב על פי הגורמים הבאים: על פי מיקומם האנטומי של הכאבים: כאבי צוואר, כאבי אמצע הגב, כאבי גב תחתון או כאבי עצם הזנב. על פי משך הכאבים: אקוטי- עד 12 שבועות, כרוני- יותר מ-12 שבועות וסיווגים לתקופות ביניים. על פי רמת הטיפול. על פי הגורם לכאבי הגב: כאבים ללא סיבה פרטנית, כאבים מסיבה של נזק עצבי או היצרות של מעברי העצבים וכאבי גב המיוחסים לסיבה פרטנית אחרת כמו סרטן או זיהום. כאב שנובע מסיבה שאיננה פרטנית מרמז במקרים רבים על מעורבותם של רקמות רכות כמו שרירים, פאציות ורצועות בגרימת הכאב. חלק גדול מהחולים מאובחנים עם כאב גב חמור ללא מחלה אחרת הגורמת לכך ופעמים רבות הסיבה הפרטנית המעוררת את הכאבים אינה מתגלה. כאב גב משני, שהוא תוצר של מחלה או מצב רפואי אחר, הוא הסיבה לחלק מצומצם אחר של המקרים. כאבי הגב בדרך כלל אינם מצריכים התערבות מידית. מרבית כאבי הגב הם אפיזודות חולפות מעצמן המוגבלות בזמן ולא בהכרח מחמירות. עם זאת, בחלק אחר של המקרים כאבי הגב עלולים להעיד על בעיות רפואיות אחרות ובמקרים אלו נדרש בירור מעמיק. סימני אזהרה טיפוסיים לבעיות רפואיות נלוות הם: כאבי גב אצל אנשים במצבים רפואיים הגורמים להם להיות בסיכון גבוה יותר לשברים בעצמות, כמו אנשים עם אוסטאופורוסיס או מיאלומה. כאבי גב אצל אנשים עם היסטוריה של סרטן- בעיקר סרטן הידוע בנטייה להתפשט לאורך עמוד השדרה (למשל סרטן השד, סרטן ריאות וסרטן הערמונית). כאבי גב אצל אנשים לאחר טראומה כמו תאונת דרכים או נפילה. אנשים עם כאבי גב החווים מתן שתן או צואה ללא שליטה, חולשה מתגברת באזור הרגליים, כאבים במקומות אחרים, כאבים במנוחה או כאב לילי. אנשים החווים כאבי גב חזקים (עד כדי מניעת שינה) הקורים במקביל למחלות אחרות כגון שפעת ואובדן משקל מבלי סיבה ברורה. בין הגורמים האפשריים לכאבי גב ניתן למנות: מתח בשרירים, עוויתות וחוסר איזון של שרירי השלד באזור הגב. נזקים, אי תקינות ומחלות של המפרקים הסינוביאלים של עמוד השדרה. בעיות במפרקים אלו אותרו כגורם כאב עיקרי בשליש מהמקרים של כאבי גב תחתון כרוניים, וברוב המקרים של כאבי צוואר שקרו בעקבות פגיעת הצלפה צווארית (whiplash). הנזק למפרק עלול להיות בשלל מרכיביו השונים. ייתכן נזק לקפסולה המפרקית (מבנה העוטף את המפרק), נזק לרצועות במפרק, ותזוזות של רקמות שונות במפרק העלולות להנזק. דוגמה לכך הוא סינדרום פצטלי (facet syndrom) שבו נוצרת פגיעה ברקמה בתוך מפרק בעמוד השדרה. פריצת דיסק וניוון דיסק. מצב זה עלול לגרום להיצרות התעלה השדרתית וללחץ על העצבים. כך למשל כאב גב סכיאטי הוא כאב הנובע מגירוי או דחיסה של העצב הסכיאטי. ספונדילוליטסיס (spondylolitesis-החלקה של חוליה אחת על גבי השנייה) וספונדילוליסיס (spondylolysis- סוג של שבר מאמץ). אוסטאוארטריזיס (osteoartisis- מחלה ניוונית של המפרקים), סטנוזיס (stenosis- הצרות התעלה השדרתית). טראומה, סרטן, זיהום, שברים או דלקות. גורמים פסיכולוגיים שונים כמו לחץ בעבודה ויחסים לא טובים בתוך המשפחה מקושרים גם כן לכאבי גב. כאבי גב עלולים לנבוע גם מפעילות גופנית הכוללת עבודה לא מבוקרת עם משקלים גבוהים. פעילות גופנית, במיוחד כזו הכוללת מתח רב על השרירים או פגיעות חוזרות ונשנות עלולה לגרום לפגיעה בגב התחתון ובצוואר. תיתכן גם פגיעה בעמוד השדרה באזור בית החזה, אך אזור זה מוגן יותר בשל הצלעות המעניקות תמיכה נוספת וכן בשל חוסר התנועתיות היחסית באזור זה. ריצה, למשל, גורמת ללחצי דחיסה חוזרים ונשנים על הדיסקים הבין חולייתיים בעת הנחיתה על הקרקע עם כל צעד. כמו כן, שרירים רבים השומרים על יציבה נכונה מעורבים תוך כדי ריצה. כאבי גב במהלך רכיבה על אופניים יכולים להיגרם כתוצאה מתנוחת רכיבה לא נכונה והקשתת הגב או זעזועים בעמוד השדרה כתוצאה מרכיבה בשטח לא סלול. קיימת אפשרות של פגיעה גם כתוצאה מענפי ספורט כמו פיתוח גוף, הרמת משקולות, גולף, סקי, שחייה וטניס. בהתאם לכך קיימות המלצות מקצועיות לעיסוק בכל ענף ספורט שמטרתן למנוע פציעות וכאבי גב. המלצות אלו כוללות בין השאר זמני מנוחה מתאימים, אביזרי אימון מותאמים, ביצוע חימום, הנחיות פרטניות לאימון גופני ולענף הספורט הרלוונטי. קיימים גורמים נוספים המגדילים את הסיכון לכאבי גב, למשל: עודף משקל, גיל מבוגר, עבודה הכרוכה במאמץ גופני, עישון ועבודה בישיבה. ישנן סיבות שונות כפי שאוזכר לכאבי גב לפיכך הזיהוי של הסיבה הפרטנית ממנה נובע הכאב מהווה בעיה. מכיוון שרקמות שונות בעמוד השדרה יכולות לעורר את הכאב, קשה לאתר את הרקמה הפרטנית האחראית לו. הטיפולים לכאב גב מגוונים וכוללים: טיפול תרופתי, פיזיותרפיה, שימוש באביזרים אורתופדיים וניתוחים. באופן כללי, רצוי כי אדם הסובל מכאב גב ימשיך ככל האפשר באורח חייו הקודם כולל עבודה. טיפולים מסוימים כוללים שימוש בחום, לדוגמה שהיה באמבט עיסוי או שימוש באביזרים מחממים שונים. טיפולים אחרים עושים דווקא שימוש בקומפרסיות קרות על מנת להפיג כאבים. הטיפול התרופתי בכאבי גב כולל תרופות מסוגים שונים כגון תרופות המרפות את השרירים ותרופות נוגדות דלקות. ניתן להשתמש גם במשככי כאבים. במקרים קשים יותר יעשה שימוש בתרופות הניתנות בהזרקה, למשל תרופות נוגדות דלקת ואף זריקות קורטיזול או תרופות אחרות לחלל האפידורלי או לרקמות באזור הכואב. טיפולים אלו יאפשרו הקלה מסוימת בכאב. בכל מקרה העדפה לביצוע ניתוח תהיה רק כמוצא אחרון ולאחר ששאר הטיפולים נוסו. טיפול מומלץ נוסף הוא שחייה, אנשים רבים יעידו ששיעורי שחייה עקביים ותדירים הפחיתו משמעותית את כאבי הגב, כמו כן קיימים מחקרים רבים שתומכים בכך. כך לדוגמה, מחקר שערך השוואה בין שיעורי שחייה לבין פעילות גופנית הנערכת ביבשה, מצא כי פעילות בתוך המים יעילה יותר ממקבילתה. ניתוח עשוי להיות מתאים בין היתר לחולים מסוימים עם: פריצת דיסק באזור המותן או מחלה ניוונית של הדיסק. היצרות של התעלה השדרתית כתוצאה מפריצת דיסק, התנוונות שלו, או ספונדילוליטסיס (החלקת חוליה אחת על השנייה). Scoliosis - עקמת של הגב. שבר לחיצה (compression fracture) שהוא בעצם התמוטטות של חוליה. הניתוח מומלץ רק אם כל האפשרויות האחרות נוסו או כשמדובר במצב חירום. סקירת מחקרים מדוקדקת מ-2009 מצאה שעבור מצבים מסוימים ניתוח גב איננו טוב בהרבה מטיפולים אחרים. ההליכים השכיחים המבוצעים בניתוחי גב הם: דיסקטומיה (discectomy) שבה מוסר חלק הדיסק שפרץ. נועד לטפל בכאבים עקב דחיסה של עצבים על ידי הדיסק. מבוצע בעיקר במבוגרים הסובלים מגירוי העצבים או לנזק בעצבים. הוצאת חלק הדיסק שלוחץ על העצב נעשית דרך חתך קטן שנעשה במיקום החוליה הפרטני. זהו אחד מההליכים הנפוצים עם שיעורי הצלחה גבוהים יחסית. תקופת ההחלמה לאחר ניתוח זה היא כ-6 שבועות כאשר יש לשלב טיפול פיזיותרפיה במידת הצורך. קיים הליך בו פיסת הרקמה מוצאת באמצעות שימוש באנדוסקופ (endoscope). בהליך זה החיתוכים קטנים יחסית ומאפשרים זמן התאוששות קצר יותר. החלפת דיסק. בניתוח זה מוסר הדיסק הפגוע ובמקומו מניחים דיסק מלאכותי בין החוליות. הניתוח צובר פופולריות כתחליף לניתוח לאיחוי חוליות. זמן החלמה עשוי להיות מהיר יותר מאשר באיחוי חוליות. ניתוח לאיחוי חוליות עמוד השדרה (spinal fusion). זהו הליך המבוצע על מנת לחבר יחד מקטעי עצם בעזרת מתכות. חיבורם של מקטעי העצם ימנע תזוזות או לחצים בכיוונים שונים שעלולים לעורר כאבים. איחוי חוליות עמוד השדרה מבוצעות במקרים בהם הוסר הדיסק הבין חולייתי במלואו או במצב אחר הגורם לעמוד השדרה להיות בלתי יציב. ההליך כולל קשירת 2 או יותר עצמות יחד באמצעות שתלי עצם או מתכות. התאוששות לאחר ניתוח זה עלולה לקחת עד כשנה, תלוי בגיל המטופל. ניתוח גב להסרת גידולים שפירים או ממאירים. על מנת למנוע כאב גב וגם על מנת למנוע מהגידולים להתפתח או להתפשט. משך ההחלמה תלוי בגורמים רבים. הליך להזרקת דבק לחוליות על מנת למנוע לחץ של החוליות ולהקל בכאב (vertebroplastics). למינקטומיה מותנית. זהו הליך להסרת חלק מסוים בחוליה על מנת להקל את הלחץ. בדומה לכך קיים הליך פורמינוטומיה (foraminotomy) שגם בו מוסר חלק מהחוליה על מנת ליצור מרווח לעצבים. חומרת המצב הרפואי ובריאותו הכללית של המטופל הם גורמים עיקריים המשפיעים על משך ההחלמה שעשוי להמשך בין 6 ל-8 שבועות. קיים סוג ניתוחים שמטרתו לתקן עיוותים מולדים או כאלה שנגרמו עקב טראומה. בחלק מהמקרים ההליך כולל הסרת חלקי עצם או ייצוב עמוד השדרה באמצעים שונים. מנוחה במיטה. מנוחה כזו איננה מומלצת כיוון שהיא יכולה להחמיר את התסמינים. גם כאשר המנוחה הכרחית, יש להגביל אותה ליום או יומיים. הקשיות בעמוד השדרה שנובעת מהמנוחה הממושכת עלולה להחמיר את הכאב. טיפול באמצעות חשמל – אלקטרותרפיה (electrotherapy). תוצאות מחקרים שנעשו בעניין זה נמצאו סותרות. לפיכך אין עדות חד משמעית שתומכת בשימוש בסוג טיפול זה. טיפול שבו המטופל נתלה כאשר רגליו למעלה למשך זמן מסוים. באופן זה ניתן להקל את הלחץ על החוליות. את האפקט של הפחתת המשקל ניתן להשיג גם בזוויות אחרות. בדיקות שנעשו באמצעות אולטרה סאונד לא הראו תועלת בכך. כ-50% מהנשים חוות כאבי גב במהלך הריון. כמו כן, נשים שסבלו מכאבי גב לפני ההריון או מבעיות גב אחרות נמצאות בסיכון להחמרה. בין הגורמים לכאב הגב בהריון ניתן למנות: עלייה במשקל. במהלך הריון בריא מתרחשת עלייה במשקל של כ-11 עד כ-16 קילוגרם. מעבר ללחץ על עמוד השדרה שצריך לתמוך במשקל, קיים גם לחץ שהעובר והרחם מפעילים על כלי דם ועל עצבים באזור האגן והגב. שינוי ביציבת הגוף. גדילת הבטן גורמת למעבר מרכז הכובד קדימה מה שמגביר את העומס על קשת הגב התחתונה, על הגב והאגן. גדילת החזה. יוצרת מתח על השרירים כאשר הגוף מנסה לאזן את מרכז הכובד החדש. שינויים הורמונליים. במהלך ההריון נוצר הורמון שנקרא רלקסין (relaxin). הורמון זה מאפשר לרצועות ולמפרקים באזור האגן להתרפות כהכנה לתהליך ההריון. בין היתר נרפים גם רצועות תומכות בעמוד השדרה דבר שגורם לחוסר יציבות וכאב. הפרדות שרירים ולחץ על השרירים: יוצר תגובת שרשרת שמשפיעה על כל שרירי הגב ומעבירה את הכאב בכל שרירי הגב כולל הצוואר והשכמות. לחץ נפשי. לחץ נפשי עלול לגרום למתיחות בשרירי הגב, דבר העלול ליצור תחושה של כאב או עוויתות. ישנם גורמים המגבירים את הכאב במהלך ההריון כגון ישיבה ממושכת, עמידה ממושכת, הליכה ממושכת, לחץ של העובר על תאי עצב, מתח ועייפות. כאב הגב עשוי להיות קל וחולף, אך לעיתים עשוי להיות ממושך ואינטנסיבי ולגרום לפגיעה משמעותית באיכות החיים גם לאחר הלידה. אבחון כאבי גב באמצעות צילומים איננו מותר במהלך הריון דבר שמקשה על האבחון. ניתן להפחית את כאב הגב על ידי חיזוק שרירים עוד לפני ההריון, ובזמן ההריון עצמו ביצוע מתיחות והקפדה על גב זקוף בעת הרמת משאות כבדים. וכן, מעבר הדרגתי ממצב של שכיבה לישיבה ומישיבה לעמידה. בין הטיפולים לכאבי גב בהריון ניתן למנות: מנוחה על מזרן קשיח, הקפדה על תנוחת שינה נכונה ושימוש בנעליים נוחות. משככי כאבים שיטות אלטרנטיביות שונות [דרושה הבהרה]. טיפול כירופרקטי הכולל לחיצות על מפרקים בעמוד השדרה עשוי גם הוא להקל. במקרים בהם הכאבים חזקים מאוד, מתגברים ואינם חולפים, נגרמו עקב טראומה, מופיעים בנוסף לשפעת ובמקרים בהם ישנה תחושת נימול, עקצוץ, חוסר תחושה או חולשת שרירים, מומלץ לפנות לאורתופד. כמו כן, במקרה של אובדן תחושה באזור האגן והמפשעה ואובדן יכולת איפוק, במיוחד כזה המופיע בשליש או בחצי השני של ההריון, מומלץ גם כן לפנות לגורם רפואי. ייתכן ששינויים אלו נובעים מלידה מוקדמת. כאבי גב נפוצים מאוד בעולם המערבי ובעלי השפעה נרחבת ושלילית על המשק. ממשלות מסוימות ביניהן אוסטרליה ובריטניה השיקו קמפיינים להגברת המודעות ולמאבק בבעיה. בארצות הברית לדוגמה, נמצא כי חולים שסבלו מכאבי גב צרכו 90 מיליארד דולר, כאשר 26 מיליארד מתוכם שימשו לטיפול בכאבים עצמם. במחקר בריטי שנערך בעניין נמצא כי הוצאות הכספים כללו בין היתר: ייעוץ רפואי. פסיכותרפיה. ביקורים אצל אוסטאופתים (osteopaths). ביקורים אצל כירופרקטים. ביקורים בבתי חולים ואשפוזים. תאונות שנגרמו כתוצאה מכאבי גב. הוצאות רדיולוגיה ודימות. הוצאות תרופות במרשם ותרופות שאינן במרשם. אובדן ייצור. סך כל ההוצאות מוערך בכ-6650 מיליון ליש"ט. מדיה וקבצים בנושא כאב גב בוויקישיתוף כאב גב סכיאטי, באתר מכבי שירותי בריאות דני בר-און, שורה של מחקרים הופכת את כל מה שידענו על כאבי גב, באתר הארץ, 15 בינואר 2020 כאב גב, באתר אנציקלופדיה בריטניקה (באנגלית) כאבי גב, דף שער בספרייה הלאומית כאבי גב: סוגים, תסמינים ושכיחות, באתר Infomed הכול על כאבים בגב התחתון, באתר www.clalit.co.il Richard A. Deyo, James N. Weinstein, Low Back Pain, New England Journal of Medicine 344, 2001-02, עמ' 363–370 doi: 10.1056/nejm200102013440508 Steven P. Cohen, Epidemiology, Diagnosis, and Treatment of Neck Pain, Mayo Clinic Proceedings 90, 2015-02, עמ' 284–299 doi: 10.1016/j.mayocp.2014.09.008 יניב נודלמן וגיל סמואלי לייכטג, אבחון יתר של כאבי גב תחתון, באתר הארץ, 15 ביולי 2018 Roger Chou, Amir Qaseem, Vincenza Snow, Donald Casey, Diagnosis and Treatment of Low Back Pain: A Joint Clinical Practice Guideline from the American College of Physicians and the American Pain Society, Annals of Internal Medicine 147, 2007-10-02, עמ' 478 doi: 10.7326/0003-4819-147-7-200710020-00006 Laxmaiah Manchikanti, David M. Schultz, Sukdeb Datta, Vijay Singh, Pain Management, Elsevier, 2011, עמ' 1221–1229 A.T. Patel, A.A. Ogle. "Diagnosis and Management of Acute Low Back Pain". American Academy of Family Physicians. Retrieved March 12, 2007. Burke, G.L., ""Backache from Occiput to Coccyx" Chapter 4 "Encyclopedia of pain". [1] classification of lower back pain Hazel Jenkins b.med Sci M. Chiro Vanwye, WR (אוג' 2010). "Nonspecific low back pain: evaluation and treatment tips". The Journal of family practice. 59 (8): 445–8. PMID 20714454. {{cite journal}}: (עזרה) Siegfried Mense, Robert D. Gerwin, ed. (2010). Muscle pain : diagnosis and treatment (Online-Ausg. ed.). Heidelberg: Springer. p. 4. ISBN 978-3-642-05467-9. הפנייה לויקי-רפואה: כאבי גב תחתון http://www.hseni.gov.uk/guidance/topics/backpain-3column/backpain_advice_for_employees/back_pain_warning_signs.htm הפנייה לוויקיפדיה האנגלית when to see your doctor about your back pain- webmd hseni- back pain- warning signs Bogduk N (2005). Clinical anatomy of the lumbar spine and sacrum (4th ed.). Edinburgh: Churchill Livingstone. ISBN 0-443-06014-2. ניר ברוש, בלט-דיסק בעמוד השדרה? לא מפחיד כמו שחשבתם, באתר ynet, 3 בפברואר 2020 בלט דיסק: התסמינים ושיטות הטיפול, באתר BEOK, ‏2023 מכבי שירותי בריאות סכיאטיקה "Back Pain Information Page: National Institute of Neurological Disorders and Stroke (NINDS)". Ninds.nih.gov. 2010-05-19. אורכב מ-המקור ב-2010-06-06. נבדק ב-2010-06-02. Burke,G.L.,MD, (1964, 2008). Backache: From Occiput to Coccyx, Chapter 5: The Differential Diagnosis of a Nuclear Lesion. Vancouver, BC: Macdonald Publishing. Burton AK, Tillotson KM, Main CJ, Hollis S (1995). "Psychosocial predictors of outcome in acute and subchronic low back trouble". Spine. 20 (6): 722–8. doi:10.1097/00007632-199503150-00014. PMID 7604349.{{cite journal}}: תחזוקה - ציטוט: multiple names: authors list (link) Carragee EJ, Alamin TF, Miller JL, Carragee JM (2005). "Discographic, MRI and psychosocial determinants of low back pain disability and remission: a prospective study in subjects with benign persistent back pain". Spine J. 5 (1): 24–35. doi:10.1016/j.spinee.2004.05.250. PMID 15653082.{{cite journal}}: תחזוקה - ציטוט: multiple names: authors list (link) Hurwitz EL, Morgenstern H, Yu F (2003). "Cross-sectional and longitudinal associations of low-back pain and related disability with psychological distress among patients enrolled in the UCLA Low-Back Pain Study". J Clin Epidemiol. 56 (5): 463–71. doi:10.1016/S0895-4356(03)00010-6. PMID 12812821.{{cite journal}}: תחזוקה - ציטוט: multiple names: authors list (link) Dionne CE (2005). "Psychological distress confirmed as predictor of long-term back-related functional limitations in primary care settings". J Clin Epidemiol. 58 (7): 714–8. doi:10.1016/j.jclinepi.2004.12.005. PMID 15939223. http://www.spine-health.com/conditions/sports-and-spine-injuries/running-and-lower-back-pain http://www.youtube.com/watch?v=MKToyGutUe0 http://www.infomed.co.il/disease-12/ כל הטיפולים שעוזרים לטיפול בכאבי גב, באתר ynet, 1 בנובמבר 2004 http://www.mayoclinic.com/health/back-pain/DS00171/DSECTION=treatments-and-drugs Umit Dundar, Ozlem Solak, Ilknur Yigit, Deniz Evcik, Clinical effectiveness of aquatic exercise to treat chronic low back pain: a randomized controlled trial, Spine 34, 2009-06-15, עמ' 1436–1440 doi: 10.1097/BRS.0b013e3181a79618 http://www.webmd.com/back-pain/guide/back-surgery-types?page=2 http://www.tasmc.org.il/Operations/Pages/HerniatedDisc.aspx http://www.hss.edu/animation-spine-lumbar-minimally-invasive-discectomy-percutaneous-disc-removal.htm http://www.webmd.com/back-pain/guide/back-surgery-types?page=2 בוויקיפדיה באנגלית. http://www.tasmc.org.il/Operations/Pages/Laminectomy.aspx Dahm KT, Brurberg KG, Jamtvedt G, Hagen KB (2010). "Advice to rest in bed versus advice to stay active for acute low-back pain and sciatica". Cochrane Database Syst Rev (6): CD007612. doi:10.1002/14651858.CD007612.pub2. PMID 20556780.{{cite journal}}: תחזוקה - ציטוט: multiple names: authors list (link) Hagen K, Hilde G, Jamtvedt G, Winnem M (2004). "Bed rest for acute low-back pain and sciatica". Cochrane Database Syst Rev (4): CD001254. doi:10.1002/14651858.CD001254.pub2. PMID 15495012.{{cite journal}}: תחזוקה - ציטוט: multiple names: authors list (link) Cheing GL, Hui-Chan CW (1999). "Transcutaneous electrical nerve stimulation: nonparallel antinociceptive effects on chronic clinical pain and acute experimental pain". Arch Phys Med Rehabil. 80 (3): 305–12. doi:10.1016/S0003-9993(99)90142-9. PMID 10084439. Deyo RA, Walsh NE, Martin DC, Schoenfeld LS, Ramamurthy S (1990). "A controlled trial of transcutaneous electrical nerve stimulation (TENS) and exercise for chronic low back pain". N Engl J Med. 322 (23): 1627–34. doi:10.1056/NEJM199006073222303. PMID 2140432.{{cite journal}}: תחזוקה - ציטוט: multiple names: authors list (link) Vidus Vidius. Chirurgia. Cl vi p271. Venice. 1544 (as quoted in the November 1956 issue of the Annals of the Royal College of Surgeons of England Vol 19, pp269-295) Robertson VJ, Baker KG (ביולי 2001). "A review of therapeutic ultrasound: effectiveness studies". Phys Ther. pp. 1339–50. PMID 11444997. {{cite web}}: (עזרה) מרכז רפואי ע"ש אדית וולפסון- כאבי גב בהריון- ד"ר שמואל לוריא(הקישור אינו פעיל, 4.03.2018) כאבי גב בהריון-webmed http://www.yoledet.co.il/common-problems-back.asp http://www.nashim.net/?CategoryID=68&ArticleID=998(הקישור אינו פעיל, 4.03.2018) http://www.babycenter.com/0_low-back-pain-during-pregnancy_9402.bc?page=3 The economic burden of back pain in the UK http://www.sciencedaily.com/releases/2004/01/040101090402.htm הבהרה: המידע בוויקיפדיה נועד להעשרה בלבד ואינו מהווה ייעוץ רפואי.